અમેઠી: અમેઠી જિલ્લાના બજાર શુકલ વિસ્તાર હેઠળના મહોના ગામમાં કમકમાટી ભરી ઘટનામાં અેક જ પરિવારના ૧૧ લોકોનાં ગળાં કાપી હત્યા કરવામાં ‍આવી હોવાનું બહાર આવતાં ભારે અરેરાટી સાથે હાહાકાર મચી ગયો છે. જેમાં પરિવારના મોભીની હત્યા બાદ તેના મૃતદેહને લટકાવી દેવામાં આવ્યો હતો. આ ઘટનામાં મરનારાંમાં આઠ બાળકનો સમાવેશ થાય છે. એવું માનવામાં આવી રહ્યું છે કે હત્યા પહેલાં પરિવારજનોને નશીલો પદાર્થ ખવડાવવામાં આવ્યો હશે.